Appaloosa

Appaloosa estas usona vakera filmo de 2008 bazita sur samnoma romano de 2005 Appaloosa de la krimverkisto Robert B. Parker. Ĝi estis reĝisorita de Ed Harris kaj kunverkita de Harris mem kaj Robert Knott; en ĝi stelulas denove Harris kun Viggo Mortensen, Renée Zellweger, kaj Jeremy Irons. La filmo premieris en la Internacia Kinfestivalo de Toronto de 2008 kaj estis publikigita en kelkaj elektitaj urboj la 19an de Septembro, 2008, poste etendita al pli ampleksa distribuado la 3an de oktobro, 2008. Tiu filmo ricevis kvar diversajn premiojn, inter kiuj la Western Heritage Award en 2009.

Intrigo

Nov-Meksiko, 1882. Eksmilitisto Virgil Cole (Ed Harris) kaj kolego Everett Hitch (Viggo Mortensen) sukcesas pacigi pli ol unu senleĝajn urbojn. Kiam la minloĝloko Appaloosa iĝas sendefenda pro la murdo de ĉefa policestro, Cole kaj Hitch translokiĝas tien por la kulpuloj de krimoj. Tio ne facilos. Krom la krimuloj dungitaj de la loka terposedanto Randall Bragg (Jeremy Irons), estos problemoj rilate al la taktikoj de belulino Allison French (Renée Zellweger). Cole kaj Hitch sukcesas kapti Bragg post diversaj epizodoj kaj fuĝoj de Bragg, kaj eĉ sukcesas, ke oni juĝu Bragg post diversaj malfacilaĵoj, tiel ke oni trovis lin kulpulo. Denove dum translokigo de la malliberulo trajne okazas novaj fuĝo kaj persekuto. Kiam finfine oni sukcesas kapti Bragg, li estas forpardonita fare de la usona prezidento mem, danke al siaj influoj. Tamen la afero ne finiĝis.  

Geaktoraro kaj roluloj

 Ed Harris kiel Virgil Cole
 Viggo Mortensen kiel Everett Hitch
 Renée Zellweger kiel Allie French
 Jeremy Irons kiel Randall Bragg
 Lance Henriksen kiel Ring Shelton
 Adam Nelson kiel Mackie Shelton
 Timothy Spall kiel Phil Olson
 Ariadna Gil kiel Katie
 James Gammon kiel Earl May
 Tom Bower kiel Abner Raines
 Rex Linn kiel Sheriff Clyde Stringer
 Corby Griesenbeck kiel Deputy Charlie Tewksbury
 Timothy V. Murphy kiel Vince Sullivan
 Agathe Golaszewska kiel Kid
 Bob Harris kiel Judge Elias Callison
 Boyd Kestner kiel Bronc

Eksteraj ligiloj
 en imdb

Kategorio:Filmoj aperintaj en 2008
Kategorio:Usonaj vakeraj filmoj
Kategorio:Filmoj adaptitaj de libroj